CELEX: 62014CN0196
Language: mt
Date: 2014-04-18 00:00:00
Title: Kawża C-196/14: Talba għal deċiżjoni preliminari mressqa mil-Landgericht Aachen (il-Ġermanja) fit- 18 ta’ April 2014 – Horst Hoeck vs Ir-Repubblika Ellenika

24.6.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 194/17
            
         Talba għal deċiżjoni preliminari mressqa mil-Landgericht Aachen (il-Ġermanja) fit-18 ta’ April 2014 – Horst Hoeck vs Ir-Repubblika Ellenika
   (Kawża C-196/14)
   2014/C 194/22
   Lingwa tal-kawża: il-Ġermaniż
   
      Qorti tar-rinviju
   
   Landgericht Aachen
   
      Partijiet fil-kawża prinċipali
   
   
      Rikorrent: Horst Hoeck
   
      Konvenuta: Ir-Repubblika Ellenika
   
      Domandi preliminari
   
   
               1)
            
            
               L-Artikolu 1 tar-Regolament (KE) Nru 1393/2007 tal-Parlament Ewropew u tal-Kunsill, tat-13 ta’ Novembru 2007, dwar is-servizz fl-Istati Membri ta’ dokumenti ġudizzjarji u extra-ġudizzjarji fi kwistjonijiet ċivili jew kummerċjali (1), għandu jiġi interpretat fis-sens li d-dispożizzjonijiet tiegħu jipprekludu, b’mod ġenerali, rikors ippreżentat quddiem il-Landgericht Aachen kontra r-Repubblika Ellenika bħala konvenuta, li permezz tiegħu r-rikorrent jitlob mingħand il-konvenuta, il-ħlas ta’ interessi għas-snin 2011/2012 fir-rigward ta’ bonds (self mill-Istat) akkwistati mir-rikorrent f’Lulju 2011, li kienu s-suġġett ta’ offerta ta’ skambju magħmula mill-konvenuta fi tmiem ix-xahar ta’ Frar 2012 u li kienet indirizzata, fost oħrajn, lir-rikorrent, li rrifjutaha, bir-riżultat li l-konvenuta madankollu skambjat l-bonds/self tal-Istat miżmuma mir-rikorrent ma’ titoli ġodda?
            
         
               2)
            
            
               L-Artikolu 1 tar-Regolament (KE) Nru 1393/2007 tal-Parlament Ewropew u tal-Kunsill, tat-13 ta’ Novembru 2007, dwar is-servizz fl-Istati Membri ta’ dokumenti ġudizzjarji u extra-ġudizzjarji fi kwistjonijiet ċivili jew kummerċjali, għandu jiġi interpretat fis-sens li d-dispożizzjonijiet tiegħu jipprekludu, b’mod ġenerali, rikors ippreżentat quddiem il-Landgericht Aachen kontra r-Repubblika Ellenika bħala konvenuta, li permezz tiegħu r-rikorrent jeżiġi sussidjarjament, minħabba l-iskambju sfurzat deskritt fl-ewwel domanda, li l-konvenuta tħallsu l-valur nominali tal-bonds/self tal-Istat mixtrija mir-rikorrent, flimkien mal-interessi dovuti?
            
         
               3)
            
            
               Il-proċeduri fil-kawża prinċipali quddiem il-Landgericht Aachen (12 O 177/13) jaqgħu taħt id-dritt ċivili jew kummerċjali, b’mod li japplikaw l-Artikoli 2 u 3 tar-Regolament (KE) Nru 1393/2007 tal-Parlament Ewropew u tal-Kunsill, tat-13 ta’ Novembru 2007, dwar is-servizz fl-Istati Membri ta’ dokumenti ġudizzjarji u extra-ġudizzjarji fi kwistjonijiet ċivili jew kummerċjali?
            
         
               4)
            
            
               Jew inkella l-kawża tirrigwarda kwistjoni li taqa’ taħt id-dritt amministrattiv, jew kwistjoni ta’ responsabbiltà tal-Istat, li fir-rigward tagħhom id-dispożizzjonijiet imsemmija fid-domandi 1, 2 u 3 ma humiex applikabbli?
            
         
      (1)  ĠU L 324, p. 79